Εικόνες καταστροφής – Κατέρρευσε ενετικό μνημείο

























Εικόνες καταστροφής στην παλιά πόλη των Χανίων, καθώς κατέρρευσε ο ενετικός επιπρομαχώνας του Αγίου Δημητρίου.

Ο προμαχώνας “λαβώθηκε” από την κακοκαιρία και τα χώματα του κάλυψαν το οδόστρωμα καταπλακώνοντας ένα αυτοκίνητο. Για την ώρα δεν έχουν αναφερθεί άλλες ζημιές ενώ συνεργεία τσπεύδουν για να καθαρίσουν την οδό της οποίας η κυκλοφορία έχει απαγορευτεί.

Από την κατάρρευση του προμαχώνα καταπλακώθηκε ένα αυτοκίνητο χωρίς ευτυχώς να τραυματιστεί ο οδηγός του ο οποίος πρόλαβε να το εγκαταλείψει.

Στο σημείο βρίσκονται πυροσβέστες οι οποίοι με την χρήση ειδικού μηχανήματος προσπαθούν να επιβεβαιώσουν ότι δεν έχει καταπλακωθεί κάποιος πεζός. Η απομάκρυνση των χωμάτων και των πετρών θα ξεκινήσει την Δευτέρα, αφού πρώτα γίνουν ο απαραίτητος σχεδιασμός από τις αρμόδιες υπηρεσίες και τους εμπλεκόμενους φορείς.

Ο κυκλικός επιπρομαχώνας του Αγίου Δημητρίου που καλύπτει τη νοτιοδυτική γωνιά των ενετικών οχυρώσεων, έχει πάρει την ονομασία αυτή από την μικρή ορθόδοξη εκκλησία που υπήρχε στην ανατολική πλευρά του στην περιοχή “Κρύο Βρυσάλι”.